HP-kastike

HP-kastike on Britanniassa Birminghamissa valmistettu ruskea maustekastike. Se tehdään mallasviinietikasta sekä hedelmistä ja mausteista, ja sitä käytetään ruokien lisäkkeenä tai patojen ja keittojen mausteena.

”HP Sauce” on rekisteröity tavaramerkki, ja muiden valmistajien vastaavat tuotteet tunnetaan Britanniassa ja muualla nimellä brown sauce.

HP-kastikkeen kehitti nottinghamilainen ruokakauppias F. C. Garton, joka alkoi myydä sitä vuonna 1903. Nimen ”HP” kastike sai Englannin parlamenttitalon (Houses of Parliament) mukaan, kun Garton kuuli kastiketta tarjottavan parlamentin ravintolassa.

Lähteet 

Maustekastikkeet
Elintarvikealan tuotemerkit